CELEX: 32016D1018(01)
Language: ro
Date: 2016-10-14 00:00:00
Title: Decizia de punere în aplicare a Comisiei din 14 octombrie 2016 privind publicarea în Jurnalul Oficial al Uniunii Europene a documentului unic menționat la articolul 94 alineatul (1) litera (d) din Regulamentul (UE) nr. 1308/2013 al Parlamentului European și al Consiliului, precum și a trimiterii la publicarea caietului de sarcini al unei denumiri din sectorul vitivinicol [Bürgstadter Berg (DOP)]

18.10.2016   
            
            
               RO
            
            
               Jurnalul Oficial al Uniunii Europene
            
            
               C 384/4
            
         DECIZIA DE PUNERE ÎN APLICARE A COMISIEI
   din 14 octombrie 2016
   privind publicarea în Jurnalul Oficial al Uniunii Europene a documentului unic menționat la articolul 94 alineatul (1) litera (d) din Regulamentul (UE) nr. 1308/2013 al Parlamentului European și al Consiliului, precum și a trimiterii la publicarea caietului de sarcini al unei denumiri din sectorul vitivinicol
   [Bürgstadter Berg (DOP)]
   (2016/C 384/04)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 97 alineatul (3),
   întrucât:
   
               (1)
            
            
               Germania a depus o cerere de protecție a denumirii „Bürgstadter Berg” în conformitate cu dispozițiile Regulamentului (UE) nr. 1308/2013 referitoare la protecția denumirilor de origine și a indicațiilor geografice din sectorul vitivinicol. În conformitate cu articolul 97 alineatul (2) din regulamentul menționat, cererea Germaniei a fost examinată de Comisie.
            
         
               (2)
            
            
               Sunt îndeplinite condițiile prevăzute la articolele 93-96, la articolul 97 alineatul (1) și la articolele 100-102 din Regulamentul (UE) nr. 1308/2013.
            
         
               (3)
            
            
               În consecință, pentru a se permite depunerea unor declarații de opoziție în conformitate cu articolul 98 din Regulamentul (UE) nr. 1308/2013, ar trebui să se publice în Jurnalul Oficial al Uniunii Europene documentul unic menționat la articolul 94 alineatul (1) litera (d) din regulamentul respectiv, precum și trimiterea la publicarea caietului de sarcini întocmit în cursul procedurii naționale preliminare de examinare a cererii de protecție a denumirii „Bürgstadter Berg”,
            
         DECIDE:
   Articol unic
   Documentul unic menționat la articolul 94 alineatul (1) litera (d) din Regulamentul (UE) nr. 1308/2013 și trimiterea la publicarea caietului de sarcini al denumirii „Bürgstadter Berg” (DOP) sunt incluse în anexa la prezenta decizie.
   În conformitate cu articolul 98 din Regulamentul (UE) nr. 1308/2013, publicarea prezentei decizii conferă dreptul de manifestare a opoziției față de protecția denumirii menționate la primul paragraf din prezentul articol în termen de două luni de la data publicării.
   
      Adoptată la Bruxelles, 14 octombrie 2016.
      
         
            Pentru Comisie
         
         Phil HOGAN
         
            Membru al Comisiei
         
      
   
   
      (1)  JO L 347, 20.12.2013, p. 671.
   
      ANEXĂ
      DOCUMENT UNIC
      1.   Denumirea (denumirile) propusă (propuse) pentru înregistrare
      
      Bürgstadter Berg
      2.   Tip de indicație geografică
      
      DOP – Denumire de origine protejată
      3.   Categorii de produse vitivinicole
      
      
               
                  1.
               
               
                  Vin
               
            
               
                  5.
               
               
                  Vin spumant de calitate
               
            4.   Descrierea vinului (vinurilor)
      
      
         Bürgstadter Berg (vin), alb, rozé
      
      Caracteristici organoleptice
      În Bürgstadter Berg se produc vinuri albe, vinuri roșii, vinuri blanc de noir și vinuri rozé (rozé, weissherbst).
      Proprietățile caracteristice produselor cărora li s-a atribuit denumirea de origine protejată „Bürgstadter Berg” sunt următoarele:
      
                  —
               
               
                  o mare intensitate și consistență, combinate cu eleganță;
               
            
                  —
               
               
                  eleganță și finețe a structurii acizilor, datorită unei coeziuni scăzute a solului și unei valori pH inferioare celei obișnuite în solurile Franconiei;
               
            
                  —
               
               
                  mineralitate conferită de un sol ușor compus din reziduuri de gresie vărgată. Datorită condițiilor geologice, vinurile nu sunt niciodată opulente și bogate, acesta fiind și motivul existenței caracteristicilor lor minerale;
               
            
                  —
               
               
                  un delicat caracter fructat specific soiului de viță-de-vie în vinurile predominant seci.
               
            În cazul vinurilor dulci tradiționale, dar care sunt produse foarte rar (Auslese, Beerenauslese, Trockenbeerenauslese și Eiswein), se aplică valorile DOP generale ale vinurilor din Franconia.
      Caracteristici analitice generale
      
                  Tăria alcoolică totală maximă (în % volum)
               
               
                  15
               
            
                  Tăria alcoolică dobândită minimă (în % volum)
               
               
                  7
               
            
                  Aciditatea totală minimă
               
               
                  3,5  în grame pe litru, exprimată în acid tartric
               
            
                  Aciditatea volatilă maximă (în miliechivalenți pe litru)
               
               
                  18
               
            
                  Cantitatea totală maximă de dioxid de sulf (în miligrame pe litru)
               
               
                  200
               
            
         Bürgstadter Berg (vin), roșu
      
      Caracteristici organoleptice
      În Bürgstadter Berg se produc vinuri albe, vinuri roșii, vinuri blanc de noir și vinuri rozé (rozé, weissherbst).
      Proprietățile caracteristice produselor cărora li s-a atribuit denumirea de origine protejată „Bürgstadter Berg” sunt următoarele:
      
                  —
               
               
                  o mare intensitate și consistență, combinate cu eleganță;
               
            
                  —
               
               
                  eleganță și finețe a structurii acizilor, datorită unei coeziuni scăzute a solului și unei valori pH inferioare celei obișnuite în solurile Franconiei;
               
            
                  —
               
               
                  mineralitate conferită de un sol ușor compus din reziduuri de gresie vărgată. Datorită condițiilor geologice, vinurile nu sunt niciodată opulente și bogate, acesta fiind și motivul existenței caracteristicilor lor minerale;
               
            
                  —
               
               
                  un delicat caracter fructat specific soiului de viță-de-vie în vinurile predominant seci.
               
            Caracteristici analitice generale
      
                  Tăria alcoolică totală maximă (în % volum)
               
               
                  15
               
            
                  Tăria alcoolică dobândită minimă (în % volum)
               
               
                  7
               
            
                  Aciditatea totală minimă
               
               
                  3,5  în grame pe litru, exprimată în acid tartric
               
            
                  Aciditatea volatilă maximă (în miliechivalenți pe litru)
               
               
                  20
               
            
                  Cantitatea totală maximă de dioxid de sulf (în miligrame pe litru)
               
               
                  150
               
            
         Bürgstadter Berg (vin spumant de calitate)
      
      Conținut de dioxid de carbon:
      Conținutul de dioxid de carbon în vinurile spumante de calitate din ariile determinate trebuie să prezinte o suprapresiune datorată dioxidului de carbon în soluție de nu mai puțin de 3,5 bar, atunci când este păstrat la o temperatură de 20 °C în recipiente închise.
      Caracteristici organoleptice
      În Bürgstadter Berg se produc vinuri albe, vinuri roșii, vinuri blanc de noir și vinuri rozé (rozé, weissherbst). Vinurile care poartă denumirea de origine protejată „Bürgstadter Berg” pot fi utilizate pentru producția de vinuri spumante de calitate.
      Proprietățile caracteristice produselor cărora li s-a atribuit denumirea de origine protejată „Bürgstadter Berg” sunt următoarele:
      
                  —
               
               
                  o mare intensitate și consistență, combinate cu eleganță;
               
            
                  —
               
               
                  eleganță și finețe a structurii acizilor, datorită unei coeziuni scăzute a solului și unei valori pH inferioare celei obișnuite în solurile Franconiei;
               
            
                  —
               
               
                  mineralitate conferită de un sol ușor compus din reziduuri de gresie vărgată;
               
            
                  —
               
               
                  un delicat caracter fructat specific soiului de viță-de-vie în vinurile predominant „Brut” (seci).
               
            Caracteristici analitice generale
      
                  Tăria alcoolică totală maximă (în % volum)
               
               
                  14
               
            
                  Tăria alcoolică dobândită minimă (în % volum)
               
               
                  9
               
            
                  Aciditatea totală minimă
               
               
                  3,5  în grame pe litru, exprimată în acid tartric
               
            
                  Aciditatea volatilă maximă (în miliechivalenți pe litru)
               
               
                  18
               
            
                  Cantitatea totală maximă de dioxid de sulf (în miligrame pe litru)
               
               
                  185
               
            5.   Practici enologice
      
      (a)   Practici enologice esențiale
      
      
         Bürgstadter Berg (vin), vinuri de calitate
      
      Practică enologică specifică
      Tăria alcoolică naturală minimă/conținutul minim de must (exprimat în % vol. alcool/grade Oechsle)
      Vinuri de calitate
      
                   
               
               
                  Alcool
                  % vol.
               
               
                  °Oechsle
               
            
                  Pentru toate soiurile de viță de vie
               
               
                  8,0 
               
               
                  63
               
            
                  Pentru vinurile Bocksbeutel
               
               
                  9,4 
               
               
                  72
               
            Îmbogățire: vinurile de calitate pot fi îmbogățite cu până la 14 % vol. de alcool total. Vinurile nu pot fi, în general, îmbogățite cu must de struguri concentrat sau prin concentrarea prin răcire.
      În rest, producției de vin care poartă denumirea de origine protejată „Bürgstadter Berg” i se aplică practicile enologice autorizate prevăzute în Regulamentul (UE) nr. 1308/2013, în Regulamentul (CE) nr. 606/2009 și în legislația națională.
      
         Bürgstadter Berg (vin), vin cu proprietăți speciale
      
      Practică enologică specifică
      Tăria alcoolică naturală minimă/conținutul minim de must (exprimat în % vol. alcool/grade Oechsle)
      Vin cu proprietăți speciale
      
                   
               
               
                  Alcool
                  % vol.
               
               
                  °Oechsle
               
            
                  
                              1.
                           
                           
                              Kabinett [cabinet]
                           
                        
               
                   
               
               
                   
               
            
                  Riesling, Silvaner,
               
               
                  10,3 
               
               
                  78
               
            
                  Alte soiuri de vin alb, Weissherbst, rozé
               
               
                  10,6 
               
               
                  80
               
            
                  Vin roșu
               
               
                  11,4 
               
               
                  85
               
            
                   
               
               
                   
               
               
                   
               
            
                  
                              2.
                           
                           
                              Spätlese
                           
                        
               
                   
               
               
                   
               
            
                  Riesling, Silvaner
               
               
                  11,7 
               
               
                  87
               
            
                   
               
               
                   
               
               
                   
               
            
                  Toate celelalte soiuri de vin alb, de vin roșu și rozé
               
               
                  12,2 
               
               
                  90
               
            
                  
                              3.
                           
                           
                              Auslese
                           
                        
               
                   
               
               
                   
               
            
                  Toate soiurile de viță de vie
               
               
                  13,8 
               
               
                  100
               
            
                  
                              4.
                           
                           
                              Beerenauslese
                           
                        
               
                   
               
               
                   
               
            
                  Toate soiurile de viță de vie
               
               
                  17,7 
               
               
                  125
               
            
                  
                              5.
                           
                           
                              Trockenbeerenauslese
                           
                        
               
                   
               
               
                   
               
            
                  Toate soiurile de viță de vie
               
               
                  21,5 
               
               
                  150
               
            
                  
                              6.
                           
                           
                              Eiswein
                           
                        
               
                   
               
               
                   
               
            
                  Toate soiurile de viță de vie
               
               
                  17,7 
               
               
                  125
               
            Vinurile cu proprietăți speciale nu pot fi îmbogățite.
      În rest, producției de vin care poartă denumirea de origine protejată „Bürgstadter Berg” i se aplică practicile enologice autorizate prevăzute în Regulamentul (UE) nr. 1308/2013, în Regulamentul (CE) nr. 606/2009 și în legislația națională.
      
         Bürgstadter Berg (vin spumant de calitate) Sekt b.A. (vin spumant de calitate din arii determinate)
      
      Practică enologică specifică
      Tăria alcoolică naturală minimă/conținutul minim de must (exprimat în % vol. alcool/grade Oechsle)
      
                   
               
               
                  Alcool
                  % vol.
               
               
                  °Oechsle
               
            
                  Sekt b.A.
               
               
                   
               
               
                   
               
            
                  Toate soiurile de viță de vie
               
               
                  8,0 
               
               
                  63
               
            (b)   Producțiile maxime
      
      
         Bürgstadter Berg (vin, Sekt b.A.)
      
      80 hectolitri pe hectar
      6.   Aria delimitată
      
      Denumirea de origine protejată cuprinde terenuri autorizate pentru a fi cultivate cu viță de vie sau temporar fără viță de vie și alte terenuri fără viță de vie din aria delimitată din Bürgstadt, situate între poalele versantului și perimetrul zonei împădurite din Bürgstadter Berg, pe malul stâng al râului Main.
      Aria, inclusiv căile pietonale, se întinde pe 113,808 ha.
      7.   Soiurile principale de struguri de vin
      
      
                   
               
               
                  Blauer Zweigelt
               
            
                   
               
               
                  Blauer Frühburgunder
               
            
                   
               
               
                  Weißer Burgunder
               
            
                   
               
               
                  Grüner Silvaner
               
            
                   
               
               
                  Blauer Spätburgunder
               
            
                   
               
               
                  Müller Thurgau
               
            
                   
               
               
                  Weißer Riesling
               
            
                   
               
               
                  Chardonnay
               
            8.   Descrierea legăturii (legăturilor)
      
      
         Bürgstadter Berg (vin, Sekt b.A.)
      
      Caracteristicile distinctive ale vinului și ale Sekt b.A. sunt legate de aria Bürgstadter Berg.
      Bürgstadter Berg este zona viticolă situată în sud-vestul zonei de producție a Franconiei. Un versant orientat în principal către sud și permanent însorit și un sol ușor, pietros, compus din reziduuri de gresie vărgată conferă acestor vinuri un caracter elegant și subtil care le face foarte specifice și care, împreună cu un pH scăzut, constituie o caracteristică aparte a DOP a vinurilor din Franconia (unde solurile sunt, în cea mai mare parte, coezive). Situarea versantului într-o vale și poziția sa între platourile Spessart și Odenwald creează un microclimat caracterizat de o temperatură și de precipitații (650 mm) medii anuale ușor superioare celor ale DOP a vinurilor din Franconia. Combinarea acestor factori creează un vin care se distinge în cadrul DOP a vinurilor din Franconia prin eleganța și structura sa. Toți acești factori abiotici determină gustul tipic al vinurilor Bürgstadter Berg și le disting de DOP a vinurilor din Franconia. Vinurile din Bürgstadter Berg nu sunt niciodată opulente și bogate. Rafinamentul delicat al structurii lor acide, mai pronunțat decât în cazul vinurilor din Franconia care provin din zona centrală de producție, este caracteristic majorității vinurilor protejate prin DOP Bürgstadter Berg, datorită coeziunii scăzute a solului și unei valori pH inferioare celei obișnuite în solurile Franconiei. Aroma fructată plăcută, de exemplu aroma subtilă de piersici a vinurilor Riesling și nota lejeră de migdale a vinurilor Spätburgunder, poate fi de asemenea atribuită condițiilor geologice și climatice speciale. Compoziția chimică a solului și a apei din sol oferă elemente nutritive și minerale rădăcinilor viței de vie. Musturile din Bürgstadter Berg au un conținut ridicat de acizi și, prin urmare, un pH mic. Acest lucru se datorează nivelului scăzut de calcar din sol. Având în vedere că valoarea pH-lui reprezintă „impresia acidă” a unui vin, aroma vinurilor din regiunea Bürgstadter Berg este mai acidă, reductivă, lineară și fină în comparație cu cea a vinurilor similare care provin din soluri calcaroase. Aciditatea și valorile pH ale vinurilor Bürgstadter Berg influențează stabilitatea microbiană și dezvoltarea esterilor, care au un efect asupra aromei, și a antocianinelor, care au un efect colorant asupra vinurilor roșii. Prin urmare, aroma fructată plăcută, de exemplu aroma subtilă de piersici a vinurilor Riesling și nota lejeră de migdale a vinurilor Spätburgunder, poate fi atribuită și condițiilor geologice și climatice speciale menționate anterior.
      Vinurile spumante sunt, de asemenea, caracterizate de particularitățile ariei mici din care provin.
      9.   Condiții suplimentare esențiale
      
      
         Bürgstadter Berg (vin, Sekt b.A.)
      
      
         Cadrul juridic:
      
      în legislația națională
      
         Tipul condiției suplimentare:
      
      Dispoziții suplimentare privind etichetarea
      
         Descrierea condiției:
      
      Pentru ca denumirea de origine protejată și mențiunea tradițională să poată fi aplicate pe etichetă, vinul trebuie mai întâi să facă obiectul unei inspecții oficiale. Se atribuie un număr de control oficial compus din mai multe cifre (A.P. No) numai după ce a fost confirmat, prin intermediul respectivei inspecții oficiale, că vinul îndeplinește anumite cerințe specifice. Vinul de calitate și Sekt b.A. care poartă denumirea protejată „Bürgstadter Berg” trebuie să fie produse în Franconia. Burgunderflasche [sticlă burgundă], Schlegelflasche [sticlă tip riesling] și Bocksbeutel [sticlă „Bocksbeutel”] sunt formele de sticlă tradiționale pentru vinurile „Bürgstadter Berg”.
      
         Link către caietul de sarcini
      
      http://www.ble.de/DE/04_Programme/09_EU-Qualitaetskennzeichen/02_EUBezeichnungenWein/Antraege.html